Wp/ann/Gugulu - Wikimedia Incubator\n< Wp | annWp > ann > Gugulu\nGugulu (òrere "Google" me usem Uket-chieen̄) ìre <technology company> òkukup me owuwa ido. Ema ekirọ mbubek ifolek inyinyi ebiene <service> intanet kire <online advertising technology, search engine, cloud computing, software, hardware and artificial intelligence>. Emọnọ ọmọ kire ge me lek <company> ini ìmimiin̄ ichit, ọmọ mè Amazọn, Apulu mè Fesbuk.\nIman̄ mbubek Gugulu akarake Adasi usen me emen Onyan̄ Onaan̄ge me acha 2015\nEbirieen̄ iba, "Larry Page" mè "Sergey Brin" egbaan̄ ichili Gugulu. Ema echili mbubek yi mgbọ ema ekikween̄ inu ibekana ofia-ikpa [Ph.D students] me Uga Uwuikpa "Stanford" me Kalifọnia. Ema ene iba cha egbaan̄ ikaan̄ akọp mè irek ini me efit (14%) me lek ikpa-okaan̄ [shares] me mbubek ya; mè iyaka ikaan̄ si akọp irek go mè gweregwen me efit (56%) me lek unye itọ-ikọ [voting power] inan̄a me lek ema ekaan̄be <super voting stock>. Ema eketap erieen̄ Gugulu me ikpa mbubek ido [business registration] kire mbubek lek ene [privately owned] me Kalifọnia me òso usen ini me emen Onyan̄ ge me acha 1998. Me òso usen akọp iba mè iba me emen Akọp Onyan̄ me acha 2002, ema mîyaka isitap erieen̄ ya ofifi [reincorporate] me ama mkpulu ile "Delaware." Adasi mgbọ Gugulu osibe ijọn̄ ewe mbubek [Stock Market; IPO] ìre òso usen akọp mè onaan̄ge me emen Onyan̄ Jeeta, me acha 2004. Emen mgbọ ya si ke ema esibi ifo uwu-ibot [HQ] kiban̄ ekigwenbe "Googleplex" òkup me "Mountain View" me Kalifọna. Me emen Onyan̄ Jeeta me acha 2015, ema mînyi ulook ifolek otitọt kiban̄ ibeben otutuuk atagọọk mbubek kiban̄ itap me emen ìgba-mbubek [conglomerate] ekigwen "Alphabet Inc." Me ikeya, Gugulu ìnire ge me lek mbubek òkup me irak "Alphabet Inc" mè iyaka ire eyi òsisibi isi ichit me emen ìgba ya. Mgbọ keyi "Sundar Pichai" onire ogwu ibot mbubek [CEO] Gugulu me irek kè "Larry Page" ònikana ire ogwu ibot mbubek "Alphabet Inc."\nUwu-ibot Gugulu ("Googleplex")\nIgọọk me lek ike <company> ya osa igwat lek imin, ema mîsan̄a esese ayaya <products>, mè ibọkọ esese mbubek ilep mè igbaan̄ irọ si mbubek melek ebi ife, echa onenirọ inyi mbubek kiban̄ iwele owot igak adasi eyi ema ekekirọ (òrere 'Google Search' — isasa Gugulu iweek inu me olik). Mgbọ keyi, ema mîki <offer services> kire: echi òkekitap ubọk inyi ebiene erọ ikwaan̄ kiban̄ egwat lek mè eyaka erọ ekaan̄ ibot (Google Docs, Google Sheets mè Google Slides erọ eya), imen (Gmail orọ eya), isesin̄ mgbọ mè idọdọmọ mgbọ (Google Calendar), isesun̄ inu me ntọn̄ inyọn̄ inyi ene (Google Drive), idadia etip ugwat ugwat [instant messaging] mè itutumu ikọ isi-mè-isi me okpọk-etip [video chat] (Google Allo, Duo mè Hangout), ikakana usem ge itap me ofifi usem (Google Translate), ijejeen̄ ene ogugo-ijọn̄ mè oniin̄ ije (Google Maps, Waze, Google Earth, Street View), icheche <video> (YouTube), igege inu me irek yaage [note-taking] (Google Keep), me isusun̄ ogugo me onineen̄ mè iyayaka irọ ema ejaan̄ [photo organising and editing] (Google Photos).\n<Company> yi okeke me isi ibọbọp òkpulu-ikwaan̄ [operating system] eyi Anduroidi mè eyi Kurom [Chrome] mè òwọlọ-olik [web-browser] kurom. Gugulu îjibi si inin̄ lek ibọbọp <hardware> bene me acha 2010 na re 2015 ema migbaan̄ me lek ebi kè ofifi ebi ìkirom <electronics> inyi ebọp ebi kè okwukwut "Nexus" kibaan̄. Ema mîyaka isan̄a owuwa <hardware products> me emen Akọp Onyan̄ me acha 2016, igbaalek okpọk-etip òriọọn̄ inu [smartphone] "Google Pixel", òyat-etip òriọọn̄ inu [smart speaker], òkpulu-etip eyi kpetobo olik-etip [wireless router] "Google Wifi" mè <virtual reality headset> "Google Daydream." Gugulu si mîsa mbubek "Google fibre", "Google Fi" mè "Google Station" kiban̄ itọ-lek irere <internet carrier>.\nAkpatan̄ etip "google.com" ore akpatan̄ ebiene esibe lek ichit me linyọn̄. Owuwa atagọọk mbubek gugulu kechilọ mîgọọk ikup me lek efit (100) akpatan̄ ebiene esibe lek ichit me linyọn̄, igbaalek "YouTube" mè "Blogger." Gugulu okore mbubek òkakaan̄ ewe ichit me emen acha 2017, ire, owuwa ene mîfiek ema ikọ ifolek inu kire ichichili etip ebiene ibook [privacy concerns], ikekifiala otitip ido [tax avoidance], ikekikwek ebi ufiene isan̄a me mbubek [antitrust], ikekichọk etip òmotap ubọk inyi ebi ikitim melek kiban̄ me mbubek [censorship], mè ikekidasi isan̄a etip ofolek mbubek kiban̄ sabum eyi ebi ufi mbubek me mgbọ ebiene ekisa akpatan̄-ǹweek gugulu [google search engine] isa iweek etip me intanet. [search neutrality]\nEtip isî-ikwaan̄ [misson statement] Gugulu ìre "ineneen̄ otutuuk etip me linyọn̄ mè irọ inyi ire otutuuk ene ubọk me ere geelek mè ikaan̄ òruru si." ["to organise the world's information and make it universally assessible and useful"]\nRetrieved from "https://incubator.wikimedia.org/w/index.php?title=Wp/ann/Gugulu&oldid=4716064"\nThis page was last edited on 22 February 2020, at 09:23.


Wp/ann/Matà - Wikimedia Incubator\n< Wp | annWp > ann > Matà\nMatà ìre inu geelek òkakaan̄ mkpùkpùk mè imọnọ irek si. Îre mkpùkpùk okinyi inu geelek ulobo. Inu isikaan̄ mkpùkpùk môkaan̄ si ulobo. Inu geelek ìkilobo igọọk oke mkpùkpùk okup me emen kan̄. Otutuuk inu eji ekimun̄ me chieen̄ melek echi eji kpemumun̄ ere matà mije ema mîkaan̄ mkpùkpùk (eyi òkinyi ema ulobo) mè iyaka imọnọ ìrek si. Ire okana chieen̄ kwun̄ ikpọ ere okupbe mgbọ keyi, owu mômun̄ owuwa inu. Otutuuk kiban̄ ere matà. Usini me lek ebi kè matà ire: ìkasi osabe ikweek irek, okwukwut okisa ifuk etip yi, uwu okupbe me emen, ijọn̄ okijakbe, mkpukan̄ okisa imọọn̄ inu, inodie okidie, mun̄ okinwọ, afọnti okitap, ikpukot kwun̄, aran̄ (eyi ǹken, eyi usun̄, eyi mkpukan̄, eyi geelek), owu me lek kwun̄, ikpa, efet okifùuk (mè iyaka ire eyi okiwut igwook owu lek), mè owuwa kechilọ (m.o.k., etc.)\nMatà ìkigat [exists] me chieen̄ ita. Chieen̄ cha ere: ǹnye, òmèm mè afo.\nMatà echi ǹnye, òmèm mè afo\nIre ebe ke matà ìre ǹnye, isibi ibe ke ichachiaak kubọk ewuuk mire etet me ubọk. Kpêkot inwàn ikam sa ìre itọkọ ema igwook. Usini kiban̄ ire echi: ewuuk, igwè, uti, isotuu, agba uwu, ìkasi, mkpilaak, m.o.k.\nMatà eyi ǹnye\nMatà eyi òmèm ikup kubọk mun̄. Mêkọt itọkọ ema igwook, mè inwàn ema ikam ata sọntitiik. Ema kpekaan̄ mbet-lek kpan̄asi ikeya, ekimọnọ mbet inu etapbe ema me emen. Usini kiban̄ ìre echi: mun̄, aran̄, m.o.k.\nMatà eyi òmèm: ichip kiban̄ ikamalek igba igọm, ema si kpeyaka ije ijọn̄ọ ere me lek ge\nEchi afo ekup kire efet. Mêkọt iwut isibi me emen inu etapbe emaire kpechit otu inu cha inwọn. Mêkọt inwàn ema ifiik inyi ekana òmèm. Usini kiban̄ ire echi: Ọkusijin, aidirojin, efet (efet me lek kan̄ ìre owuwa afo egwugwa inisibi ọmọ).\nMatà eyi afo: ichip kiban̄ ekpọkpọk ikiwuwum ikana. Kpegban̄ iriak me erè ge\nMatà îkinwene me chieen̄ ge inin̄ me ofifi chieen̄. Îkinwene me ǹnye inin̄ me òmèm mè ònwene si onin̄ me afo. Ge môkọt inwene inin̄ me ofifi chieen̄ igọọk me lek ike erè okupbe. Kubọk ǹrọnjeen̄, ire isọk ukan̄, uyok ukan̄ ya môkala ayòdîn inenikana ayòdîn afo me ikakakana òmèm. Òfiik môrọ inyi mun̄ afo òkana mun̄ òmèm. Ire efo isi ikitàp òfiik, môrọ inyi mun̄ òmèm ya òkana ǹnye (eyi òrere mun̄ ewuuk).\nRetrieved from "https://incubator.wikimedia.org/w/index.php?title=Wp/ann/Matà&oldid=4627981"\nThis page was last edited on 15 September 2019, at 19:30.


Wp/ann/Ọstirelia - Wikimedia Incubator\n< Wp | annWp > ann > Ọstirelia\nỌstirelia Mîkiyaka igwen Oshenia, Sawuulu, Meganesia, Ọstiralinia. Otutuuk erieen̄ chi, ekisa igwen inyi isan̄a wọlọwọlọ mije îkaan̄ ido me emen ikpele lek ijọn̄ yi ekigwenbe Ọstirelia si.\nỌstirelia ire ge me lek ikpele lek ijọn̄ jaaba èkukup me linyọn̄. Ọmọ osip ichit me lek ijọn̄ cha; ijọn̄ kan̄ osiki ichit mè iyaka ilaak ichit.\nỌstirelia me lek linyọn̄\nIdo ita gaalek okup me emen Ọstirelia. Ema ere: Ọstirelia, Papuwa Niyu Gini, mè usini me lek ido Indonesia. Emen-awaji Pasifik otap ikana ọmọ me agan̄ mbum-ura sà Emen-awaji eyi India otap ikana ọmọ me agan̄ ichep-ura.\nOkike ijọn̄ ọmọ mè Esia kpetubọk itumu ifieek, ire, ebi Yuuen ebe ke ìre otubọk ijọn̄ Indonesia mè Papuwa Niyu Gini ore oke. Ubọk geelek etumube ikeya, usini ene ekimọnọ ke Papuwa Niyu Gini ìkup me emen Esia, sà usini ekimọnọ ibe ke usini ere me lek ijọn̄ Indonesia (òrere Esia) ikup inyi Ọstirelia.\nOkike ijọn̄ Ọstirelia obenbe ìre 8 600 000 kilo ikat ikana. Otu-ifûk ebiene iluluk me emen ire 38 000 000 ene. Ọstirelia îkaan̄ usem iwa enenen. Ọmọ okaan̄ usem iwa ichit me lek ikpele lek ijọn̄ jaaba cha. Ema mîkitumu usem Uket-chieen̄, mè iyaka ikaan̄ si 269 usem ekitumube me emen Papuwa mè Ọstironesia, mè inikaan̄ 70 usem ekitumube me emen ido Ọstirelia.\nErieen̄ yi, Ọstirelia, ìnan̄a me usem Latin (òrere oka usem ebi Rom). Ìsibi agan̄ Òsiki.\nRetrieved from "https://incubator.wikimedia.org/w/index.php?title=Wp/ann/Ọstirelia&oldid=4621246"\nThis page was last edited on 2 September 2019, at 19:49.


Wp/ann/Moroko - Wikimedia Incubator\n< Wp | annWp > ann > Moroko\nMoroko (òrere Morocco me uketchieen̄) ìre ido agan̄ Maghreb me Afirika agan̄ inyọn̄. Ido yi ìkiyaka isi ida Okwaan̄ ile Mediterenia me agan̄ inyọn̄, mè iyaka ikpọ Emen-awaji Atilantik me agan̄ ichep-ura kan̄; Aljeria onenikup me agan̄ mbum-ura kan̄, sà Sayara Ichep-ura (eyi òkup me ifan̄a mgbọ keyi) okup me agan̄ osiki kan̄. Moroko mêkigbini ikọ ifolek Ceuta, Mellila mè Peñón de Vélez de la Gomera, eyi otutuuk cha ekupbe me irak mkpulu Sipen melek si owuwa asabọn achọ òkup igbet ido kiban̄. Ama ibot Moroko ìre Rabat sà ama ile òmimin ichit me emen kan̄ ore Casablanca. Okike ijọn̄ ido ya ìre 710,850 km2; sà otu-ifuk ene ìluluk me emen ere 36 efie. Ebi Arabu-Berber ere 99% me lek otutuuk ebi ìluk me ido ya.\nOgugo-ijọn̄ Moroko: ere geren̄-geren̄ òninin̄ chieen̄ ya ore Moroko sà agan ìkanin̄ chieen̄ ya ore Sayara Ichep-ura\nAkarake Idris I ochilibe ido Moroko me emen acha 788 AO, owuwa esese ọgbọn̄-mkpulu [dynasty] mîkpulu ido ya. Mgbọ mkpulu ido ya owelelbe owot ichit ìre emen mgbọ Almoravid mè Almohad ekikpulube. Me emen mgbọ ya, ido Moroko îwele owot isire Aiberia [Iberia] mè ntut inyọn̄ mè ichep-ura Afirika. Mkpulu eyi ebi Ijọn̄ Ubọọn̄ Pọtugal ìbene me Moroko me emen akọp mè senturi go, mgbọ ebi Pọtugal etimbe ikpan̄ agan̄ otu okwaan̄ eyi ido ya, mè isa me ikeya inama ama-ǹluk inyi lek kiban̄. Ama echi ebi Pọtugal enamabe cha îkup inire emen senturi akọp mè jaaba mè akọp mè jeeta. Ọgbọn̄-mkpulu Marinid mè Saadi mîkeke ida ebi ofifi ife ìnunu me emen akọp mè senturi jaaba inenibọkọ ido ya ikpulu. Me ikeya, Moroko gaalek onire ido me Afifika agan̄ inyọn̄ eyi ebi Otoman kpekọt ibọkọ ikpulu. Ọgbọn̄-ubọọn̄ Alouite eyi òkikpulu ido ya ire chereyi ìbọkọ ido ya me acha 1631. Ike ido ya okupbe me otu okwaan̄ ile Mediterenia, inenikitaba ebi Yurop; eya onenirọ inyi efele ido ya irek ita me acha 1912 – agan̄ ebi Furans ekikpulu, agan̄ ebi Sipen ekikpulu, mè agan̄ ebi ido iba cha melek ebi ofifi ido me Yurop ekigbaan̄ ikpulu (òkukup me ama ile Tangier).\nIdo Moroko ìnibọkọ utelelek me acha 1956; akarake eya, îkeke inye me esuuk mè iyaka ikikaan̄ ǹje-ǹyi-isi si, ire ibe esa etọt me lek ebi kè ido ìkup me agan̄ ya. Ọmọ ore òso <economy> go òmimin ichit me Afirika ire ibe efuk igọọk me lek <GDP>.\nMoroko mîtumu isibi ibe ke ido Sayara Ichep-ura, eyi mgbọ ebi Sipen ekikpulube, ìre eyi kiban̄. Me 1975, ebi Sipen mîtumu ibe ke ema mêtele ido ya inyi ebi Moroko mè ebi Mọritenia; eya onenirọ inyi ebi kpechieek melek mkpulu-ido [rebels/guerilla] ebene eketim akọn̄ ekeme mgbaan̄-nchieek ya. Me 1979, Mọritenia osasan̄a lek; ìkayaka ìweek ibọbọkọ ido ya. Etim ya îfo isi ikitim ire 1991 etetbe ubọk ikaan̄. Mgbọ keyi, Moroko okikpulu irek iba-me-ita me lek ido Sayara Ichep-ura. Mîsa lek irọrọ esuuk, ire, ìkakaan̄ ibot nu.\nMkpulu ido Moroko ìre mkpulu ebi ubọọn̄ [monarchy]. Ire, mîkaan̄ <parliament> eyi ekigogobo ene itap. Ekikpulu ido ya ike ikan-ido [constitution] odobe. Ogwu ubọọn̄ Moroko ore ogwu ibot mkpulu ido; îkaan̄ unye enenen òfo me lek irọrọ inu me ido mè me agan̄ ibọbọp ikan [has vast executive and legislative powers]. Ọmọ si okitọ ikọ òfo me lek ebi akọn̄ ido, mgbaan̄-nrọ eyi ido ya melek ebi kè ofifi ido [foreign policy], mè eru-mfaka [religion].\nIdo yi ìre ge me lek ebi kè ido ìkitọ ikọ me Afirika mè me linyọn̄ agan̄ ebi Arabu. Ogwu ubọọn̄ Moroko ore ogwu ibot mkpulu ido; îkaan̄ unye enenen òfo me lek irọrọ inu me ido mè me agan̄ ikan [has executive and legislative powers]. Ọmọ si okitọ ikọ me lek ebi akọn̄ ido, me mgbaan̄-nrọ eyi ido ya melek ebi kè ofifi ido mè me agan̄ eru-mfaka [religion]. Uwu ibọp-ikan ido ya ìre eyi agwut iba [the legislature is bicamaral] - "Assembly of Representatives" mè "Assembly of Councillors." Ogwu ubọọn̄ môkọt inyi ida egwenbe dahirs, eyi òkaan̄ unye kire inyinyi ikan. Ọmọ si môkọt iyat <parliament> me mgbọ îkpabe ikọ ofolek isan̄a melek ogwu <prime minister> mè ogwu ibot uwu ikan òkikpọ chieen̄ me lek ikpa ikan-ido [president of the constitutional court].\nEru-mfaka Moroko ìre eyi Isilam sà usem ekisa irọ inu me ido ya ore Arabik, Berber mè Hassaniya. Mîkitumu Furench si. Enibọkọ usem Berber itap me lek usem mkpulu ido ya me acha 2011, mije îwuuk lek ire usem ekitumu me ido ya sabum ebi musilim enitim ikpan̄ ido ya mè ibọkọ ikikpulu me emen senturi jaaba AO. Orọmijọn̄ eyi ido Moroko ìgwugwa echi ebi Berber, Arabu, Ju, Afirika agan̄ Ichep-ura mè Yurop.\n(Mfufuk erieen̄ òrere etymology me uketchieen̄, ìkikpa inu ifo me lek ike erieen̄ ekigwenbe ido yi onan̄abe).\nErieen̄ ido yi me Arabik ìre al-Mamlakah al-Maghribiyyah eyi òsisibi Ijọn̄ ubọọn̄ eyi agan̄ ichep-ura, ubọk geelek îrebe ke agan̄ ichep-ura me Arabik ìre Al-Gharb. Erieen̄ ya si môkọt isibi otu ikakwun̄.\nMorocco, erieen̄ kan̄ me uketchieen̄, ìnan̄a me lek Marrakesh òrere ama ibot kan̄ me ukot mgbọ ọgbọn̄-mkpulu Almoravid mè Almohad ekikpulube ido ya me oka mgbo. Ike erieen̄ ya, Marrakesh, onan̄abe ìre inu òkitatap ifan̄a, ire owuwa ene echieek ibe ke môkọt inan̄a me ikọ Berber yi amur akush òsisibi Ijọn̄ eyi Awaji. Erieen̄ ebi Berber ekigwen ido ya mgbọ keyi ìre Mṛṛakc (ire inwene me ubọk ige-inu kiban̄ itap me eyi Latin). Me usem Tọkì, ekigwen Moroko ibe ìre Fas; erieen̄ keya ìnan̄a me lek erieen̄ ama ibot kan̄ ukot ikaan̄ òrere Fes. Mege inire emen etete senturi akọp iba, ebi kè inu-nge [literature] ebi Ijipiti ekigwen ido ya Marrakesh; ebi ofifi usem kire Pesia, Urdu mè Punjabi mêkikpọk ikigwen ido ya Marrakesh. Morocco, erieen̄ eyi uketchieen̄, ìnan̄a me Marruecos, erieen̄ eyi Sipen. Me lek eyi Sipen yi ke Morrocco, erieen̄ eyi Tusikan, mè Marocco erieen̄ eyi Itali enan̄a isibi.\nRetrieved from "https://incubator.wikimedia.org/w/index.php?title=Wp/ann/Moroko&oldid=5249574"\nThis page was last edited on 23 October 2021, at 18:08.


Wp/ann/Laiberia - Wikimedia Incubator\n< Wp | annWp > ann > Laiberia\nLaibera (òrere Republic of Liberia me Ebeke) ìre ido me atasuk Afirika agan̄ Ichep-ura. Ido ìtatap ikana ọmọ ìre Siera Leyon me ntut inyọn̄-ichep-ura, Ginì me agan̄ inyọn̄, Kot Divuwa me agan̄ mbum-ura, mè Emen-awaji Atilantik me agan̄ osiki mè ntut osiki-ichep-ura. Otu-ifuk ebi ìluk me emen ido ya ìre efie go;<ref1> okike ijọn̄ îbenbe ìre 111,369 km². Usem-mkpulu me ido ya ìre Ebeke, ire, ebi kè ofifi usem iman ekitumube me emen mîwa iraka akọp iba. Ama ibot mè ama òmimin ichit me ido ya ìre Monrovia.\nEgop Ido Laiberia\nMe acha 2020, akọp irek jeeta mè gweregwen nchọi mè iba me efit (86.2%) me lek ebi ìluk me ido ya ekigọọk erumfaka Kiristien, akọp mè irek ge nchọi mè jaaba me efit (11.7%) ekigọọk erumfaka Isilam, irek ge nchọi mè ini me efit (1.4%) kpegọọk erumfaka geege, sà ofok nchọi mè jaaba me efit (0.7%) ekigọọk esese esese erumfaka kechilọ.\nIdo Laiberia ìbene me emen òso senturi 19 kire ubọk ikwaan̄ ebi American Colonization Society (ACS). Ema echieek ibe ke ebi ofifit mêkaan̄ ata lek me utelelek mè njennyisi me Afirika igak me US.<ref7> Me etete 1822 mè mgbọ akọn̄ emen ido US obenebe me 1861, mîkpulu inu òwawa iraka 15,000 ebi ekirọbe ikeme me emen US mèlek ebi ofifit 3,198 ìkup me Karibiin isi igwook me Laiberia.<ref8> Ebi ìnunu cha mîsa <culture> mè orọmijọn̄ [traditions] kiban̄ igbaalek inu. Ikpa ikan mè egop ido Laiberia, emọnọ ubọk me lek eyi Yu-es, mè igwen ama ibot ido ya ibak ogwu ibot mkpulu Yu-es, Jemis Monroe, ogwu si òkibieen̄ ACS inye. Ebi Laiberia mîtumu isibi ibe ema mîkaan̄ lek me 26 Julai, 1847, ire, ebi Yu-es kpechieek mege inire 5 Febuwari, 1862. Me 3 Jenuwari, 1848, mîgobo Josefu Jenkins Roberts, ogwu ge òbọbọọn̄ ubọọn̄, mè ire si ogwu Afirika-Amerika kpeman itap me usun̄, ogwu ama mkpulu ile Virginia òluk me Laiberia, inenikana adasi ogwu ibot mkpulu mgbọ ema ekaan̄be lek isan̄a.<ref8>\nLaiberia ore adasi <republic> me Afirika òtutumu isibi ibe ema mîkaan̄ lek; ọmọ si ore adasi <republic> me ukot mgbọ keyi òkakan ichit. Ọmọ ìre ge me lek ebi kè ido inen mè inen ìkekeke ikikpulu lek kiban̄ me emen mgbọ ebi Yurop ekinyinyan̄a Afirika. Me emen mgbọ Akọn̄ Linyọn̄ eyi òso iba, Laiberia îrọ Yu-es inye ibe etim mèlek Jemeni. Mije keya, ebi Yu-es enenitap ikpoko me lek ido ya me agan̄ <infrastructure> ònenirọ ido ya ibọọn̄ ubọọn̄ mè ibene igwuun̄ si. Ogwu ibot mkpulu William Tubman îkàrọ inye ibe enwene ubọk irọ-inu me agan̄ ugwem mbubek mè agan̄ ifit-mkpulu; eya onenirọ inyi ido ya ikaan̄ njennyisi mè ikaan̄ si umin me isi ebi kè ofifi ido. Laiberia ìre ge me lek ebi kè ido ìgọgọọk ichili League of Nations, United Nations mè Organisation of African Union.\nRetrieved from "https://incubator.wikimedia.org/w/index.php?title=Wp/ann/Laiberia&oldid=5230771"\nThis page was last edited on 29 September 2021, at 21:14.